Echipa Liverpool a remizat, luni, în deplasare, scor 3-3, cu formaţia Aston Villa, în etapa a 37-a a campionatului Angliei.
Pentru Liverpool au punctat Martinez (2 - autogol), Gakpo (23) şi Quansah (48).
Golurile echipei Aston Villa au fost înscris de Tielemans, în minutul 12, şi Duran, în minutele 85 şi 88.
Fan al lui Aston Villa, Tom Hanks a savurat dubla reușită de tânărul Duran în ultimele minute ale partidei.
În clasament, Liverpool este pe locul 3, cu 79 de puncte, în timp ce Aston Villa ocupă locul 4, cu 68 de puncte.
Pentru a mai spera la locul patru ocupat de Aston Villa, Tottenham (63 de puncte) trebuie să câștige azi cu Manchester City (ora 22.00), un meci crucial și pentru cetățeni în tentativa de a cuceri din nou titlul.